Lurah Dendam

Lurah Dendam ialah sebuah filem aksi pengembaraan Malaysia yang ditayangkan pada tahun 1996. Filem ini telah diarahkan oleh Raja Ahmad Alauddin. Lurah Dendam ialah filem pertama terbitan Grand Brilliance.

Sinopsis
Sekumpulan ahli kelab payung terjun yang terdiri daripada Farid, Rizal, Sharifah, Ivy Low dan Rozaidah dengan diketuai oleh Kapten Hanafi memulakan penerbangan untuk membuat pertunjukan payung terjun. Ketika dalam penerbangan ke tempat pertunjukan, kapal terbang yang dinaiki oleh mereka terlanggar seekor burung menyebabkan kerosakan pada kipas kapal terbang tersebut. Mereka mendarat di tengah hutan tebal yang terpisah dari dunia luar. Masing-masing mendapatkan satu sama lain untuk berkumpul semula tetapi seorang di antara mereka iaitu Ivy tidak dapat ditemui melainkan cebisan bajunya sahaja. Farid yang juga teman lelaki Ivy mempersalahkan Kapten Hanafi. Usaha mencari Ivy dan jalan keluar menemui jalan buntu di samping persekitaran hutan yang seolah-olah menyimpan suatu misteri yang sukar dihuraikan. Bukan sahaja mereka diganggu oleh pelbagai peristiwa aneh, malah seorang demi seorang daripada mereka mula hilang. Dalam keadaan tertekan, mereka terpaksa menempuh segala rintangan dan dugaan sehinggalah mereka terjumpa sebuah gua. Di situlah segala misteri yang terpendam selama ini terbongkar!

Pelakon
 Ridzuan Hashim sebagai Kapten Hanafi
 Raja Azura sebagai Sharifah 
 Eizlan Yusof sebagai Farid 
 Chef Wan sebagai Rizal 
 Janet Khoo sebagai Ivy Low
 T.S Jeffry sebagai Taro
 Onie Hartina sebagai Rozaidah 
 Mohd. Azim Abdullah sebagai Tokogawa

Anugerah dan pencalonan
 Festival Filem Malaysia ke-13, 1997
 Anugerah Khas Juri - Usaha gigih dalam sinematografi

Rujukan

Pautan luar


Kategori:Filem 1996
Kategori:Filem Malaysia tahun 1996
Kategori:Filem arahan Raja Ahmad Alauddin
Kategori:Filem bahasa Melayu